**Ogres novada pašvaldības saistošo noteikumu Nr.32/2024 "Par ielu tirdzniecības nodevu Ogres novadā" paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Mērķis un nepieciešamības pamatojums | Noteikt ielu tirdzniecības nodevas apmēru Ogres novadā saskaņā ar likuma "Par nodokļiem un nodevām" 12. panta pirmās daļas 4. punktu, kā arī noteikt personas, kas ir atbrīvojamas no nodevas samaksas. |
| 2. Fiskālā ietekme uz pašvaldības budžetu | Neaizpilda saskaņā ar Pašvaldību likuma 46. panta otro daļu |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Nav ietekmes uz iedzīvotāju veselību un vidi.  3.2. Saistošie noteikumi nebūtiski ietekmē konkurenci. Atkarībā no nodevas apmēra komersants vai fiziska persona var izvēlēties, kuras pašvaldības administratīvajā teritorijā tam ir izdevīgāk nodarboties ar ielu tirdzniecību. |
| 4. Ietekme uz administratīvajām procedūrām un to izmaksām | Nav paredzētas jaunas papildu administratīvās procedūras un to izmaksas. |
| 5. Ietekme uz pašvaldības funkcijām un cilvēkresursiem | Papildu cilvēkresursu iesaiste saistošo noteikumu īstenošanā netiek paredzēta, jaunas pašvaldības funkcijas netiek radītas, esošo institūciju kompetence netiek paplašināta. |
| 6. Informācija par izpildes nodrošināšanu | Saistošo noteikumu piemērošanas jautājumos persona var vērsties Ogres novada pašvaldības administrācijas Stratēģiskās plānošanas nodaļā vai Ogres novada pašvaldības policijā, jo šīs institūcijas nodrošina saistošo noteikumu izpildes kontroli. |
| 7. Prasību un izmaksu samērīgums pret ieguvumiem, ko sniedz mērķa sasniegšana | 7.1. Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs mērķa sasniegšanai.  7.2. Saistošo noteikumu prasības un to izpilde neradīs papildu būtiskas izmaksas pašvaldībai. |
| 8. Izstrādes gaitā veiktās konsultācijas ar privātpersonām un institūcijām | *Sadaļa tiks papildināta pēc sabiedrības viedokļa saņemšanas.*  Sabiedrības viedokļa noskaidrošanas laikā, no 2024. gada 17. oktobra līdz 1. novembrim, saņemts viens priekšlikums:  Noteikt lielākas nodevas likmes par vienas tirdzniecības vietas izmantošanu Pašvaldības publiska pasākuma laikā pagastos par rūpnieciski ražotām pārtikas un nepārtikas precēm vismaz 8 *euro* apmērā, pašu ražotiem alkoholiskiem dzērieniem vismaz 10 *euro* apmērā, Sabiedriskās ēdināšanas pakalpojumi un tirdzniecība ar alkoholisko dzērienu realizāciju, kuros spirta daudzums nepārsniedz 15 tilpuma procentus vismaz 25 *euro* apmērā, Sabiedriskās ēdināšanas pakalpojumi un tirdzniecība ar alkoholu vismaz 45 *euro* apmērā.  Priekšlikums nav ņemts vērā, jo tas paredz palielināt nodevu likmes  publiska pasākuma laikā pagastos. |

Domes priekšsēdētājs E. Helmanis